

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 021-05/13-01/05

UR.BROJ: 2186/10-13-02

Vidovec, 12.09.2013.

**Z A P I S N I K**

**sa 03. sjednice Općinskog vijeća Općine Vidovec, održane dana 12. rujna 2013. godine, ( četvrtak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 3. sjednicu Općinskog vijeća Općine Vidovec, pozdravio je sve članove Općinskog vijeća Općine Vidovec, općinskog načelnika Brunu Hranić, zamjenicu općinskog načelnika Dubravku Rog, sve djelatnike Jedinstvenog upravnog odjela Općine Vidovec te prisutne medije kojima se zahvalio na odazivu.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno svih 15 izabranih članova Općinskog vijeća Općine Vidovec, te konstatirao da kvorum postoji i može se nastaviti sa daljnjim tijekom sjednice Vijeća te da će sve donijete odluke biti pravovaljane i prema Poslovniku i Statutu Općine Vidovec te zakonima Republike Hrvatske.

**PRISUTNI ČLANOVI OPĆINSKOG VIJEĆA** :

Martina Bistrović, Sanja Pomper, Ivica Papec, Ivan Kliček, Ivan Benček, Marijo Serini, Dubravko Zavrtnik, Hrvoje Hosni, Ivan Kušćar, Damir Hosni, Srećko Županić, Nikola Pozder, Krunoslav Puček, Nadica Cafuk

**SJEDNICI NISU PRISUSTVOVALI ČLANOVI OPĆINSKOG VIJEĆA** :

**PREDSJEDATELJ** : Zdravko Pizek

**OSTALI PRISUTNI** :

Općinski načelnik Bruno Hranić, zamjenica općinskog načelnika Dubravka Rog, pročelnica JUO Općine Vidovec Petra Rogina, viša stručna suradnica za financije i računovodstvo Mateja Novak i tajnica Andreja Peharda.

**USVAJANJE ZAPISNIKA SA PRETHODNE SJEDNICE VIJEĆA**

Predsjednik Vijeća Zdravko Pizek upitao je članove Vijeća da li ima tko kakvu primjedbu, prijedlog, izmjenu ili dopunu na zapisnik sa 2. sjednice Vijeća, te zamolio, u tom slučaju, da se javi za riječ.

Član Vijeća Ivan Kušćar iznio je :

„Gospodine predsjedniče, jedno pitanje vezano uz zapisnik koji smo dobili, gdje se po pojedinim točkama navodi tko je diskutirao, po nekima se točno obrazlaže čak i u detalje, a u nekima točkama se samo navodi ime i prezime diskutanta. Pitam tko radi selekciju odnosno cenzuru pitanja koja su postavili oporbeni Vijećnici, a među ostalim, pitanja su bila vezana uz deficit, uz proračun, uz projekte i predpristupne fondove, nogostup i izgradnju vrtića. U ovom zapisniku ako ste čitali ta pitanja nisu toliko važna, za nas bi bio bitan odgovor. Slažem se da budu samo navedena pitanja, ali za sve jednako, a ne da se radi selekcija, ako netko pita da se nečije pitanje i odgovor u detalje iznosi, a drugih se ne unosi.“

Predsjednik Vijeća Zdravko Pizek iznio je :

U članku 94. Poslovnika stoji da bi sve trebalo biti u skraćenom obliku. Stoga se slažem i predlažem da od ove sjednice bude sve vrlo kratko i jasno, jer je tako utvrđeno i Poslovnikom, a mislim da se i s time ostali slažu. Ima li još netko ? Znači od sada idemo po skraćenom obliku“.

Član Vijeća Damir Hosni iznio je opasku :

„Htio sam samo reći da kriterij jednaki za svakoga tko se prijavi za raspravu, da kriterij u tom dijelu zapisničkog bilježenja bude jednaki, to mjerilo, dakle da se nekoga ne obrazlaže u detalje, nego da se ga isto tako skrati na način kao što je to kod nekih drugih sugovornika koji su sudjelovali u zapisniku. Mislim da nije ništa sporno, sporno je što se tu pojavila razlika tu se očito u tom zapisniku pojavila razlika“.

Načelnik Bruno Hranić iznio je :

„Prema Poslovniku Općinskog vijeća, u članku 96., jasno je navedeno da sadržaj rasprave neće se evidentirati u zapisniku, a ukoliko član Općinskog vijeća želi da njegov stav ili mišljenje iznesen tijekom rasprave bude pismeno zabilježen, taj član Općinskog vijeća ima pravo tijekom sjednice ili naknadno dostaviti svoj stav ili mišljenje u pisanoj formi koji će se priložiti uz zapisnik.

Gospodin Dubravko Zavrtnik zatražio je da se stavi u zapisnik njegovo izlaganje, a moji navodi nalaze se u zapisniku prvenstveno zbog toga jer sam ja kao načelnik predlagatelj dnevnog reda prema predsjedniku Vijeća pa i obrazlagatelj točaka dnevnog reda. Sukladno Poslovniku može se dostaviti materijal i priložit će se zapisniku. Mislim da promjene u zapisniku u ovih godina nije bilo, niti cenzuriranja niti bilo čega. Nema potrebe stvarati problem tamo gdje ga nema, niti lažni privid da se zapisnici reduciraju, nema razlike jer su svi vijećnici navedeni koji su imali dopunu ili prijedlog“.

Članica Vijeća Nadica Cafuk iznijela je :

„Mislim da gospodin načelnik nisi u pravu, jer uvijek kad su se pisali zapisnici pisalo se tko se prijavio za raspravu i o čemu je raspravljao. Moj prijedlog je da stvarno ako idemo na to da onda budemo svi ravnopravni, a ne kao naši i vaši, o jednima se pišu komentari, a drugima ne“.

Predsjednik Vijeća Zdravko Pizek zatražio je od članova Vijeća, da ako netko želi da bude u zapisniku ili ako ima takvu primjedbu da nešto nije uneseno u zapisniku neka se javi jer se može dopuniti ili zapisnik kao takav prihvatiti.

Zatim je ponovno postavio pitanje. Ima tko takav prijedlog, ako misli da nešto njegovo nije ušlo u zapisnik, nije obuhvaćeno, upisano.

Primjedbe na zapisnik sa 2. sjednice Vijeća kao ni prijedloga da se zapisnik nadopuni nisu podnijete od strane članova Vijeća te se pristupilo glasovanju o zapisniku sa 2. sjednice Općinskog vijeća Općine Vidovec održane dana 15. srpnja 2013. godine.

Tko je za : 9 članova Vijeća

Tko je protiv: 5 članova Vijeća

Ima li suzdržanih: 1 član Vijeća

**Predsjednik Vijeća Zdravko Pizek konstatirao je da je zapisnik sa 2. sjednice Općinskog vijeća Općine Vidovec usvojeni sa 9 glasova od prisutnih 15 članova Vijeća.**

**UTVRĐIVANJE PRIJEDLOGA DNEVNOG REDA ZA 03. SJEDNICU OPĆINSKOG VIJEĆA OPĆINE VIDOVEC**

Predsjednik Vijeća Zdravko Pizek upitao je članove Vijeća da li imaju kakvu dopunu ili primjedbu na prijedlog dnevnog reda.

Član Vijeća Damir Hosni iznio je :

„Htio sam samo reći da se u drugim jedinicama lokalne samouprave uvela praksa aktualnog sata pa bih htio da i mi uvedemo aktualni sat da prije same sjednice raspravimo neke takve banalne stvari da onda u miru možemo započeti aktualnu sjednicu“.

Predsjednik Vijeća Zdravko Pizek odgovorio je :

„Slažem se, ali to možemo ostaviti za raspravu pod točkom razno, sada raspravljamo o točkama dnevnog reda“.

Načelnik Bruno Hranić iznio je :

„Predlažem da se stavi dodatna točka dnevnog reda, a to je : Razrješenje dosadašnjeg predstavnika Općine Vidovec u Nadzorni odbor Vatrogasne zajednice Općine Vidovec i imenovanje novog predstavnika u Nadzorni odbor obzirom da sadašnji predstavnik više nije djelatnik Općine Vidovec, niti je u sastavu Općinskog vijeća pa da se tu napravi ta izmjena“.

Predsjednik Vijeća Zdravko Pizek ponovno je upitao članove Vijeća :

„Da li još netko ima prijedlog za dopunu dnevnog reda, ako nema, dajem 11. točaka dnevnog reda na glasovanje.

Tko je za : 15 članova Vijeća

Tko je protiv : 0

Ima li suzdržanih: 0

**Predsjednik Vijeća Zdravko Pizek konstatirao je da je prijedlog dnevnog reda usvojeni jednoglasno sa 15 prisutnih članova Vijeća te pročitao usvojeni dnevni red sa dopunom.**

**D N E V N I R E D**

1. Izvješće o radu općinskog načelnika za razdoblje od 01.01.2013. – 30.06.2013. godine,
2. Polugodišnji Izvještaj o izvršenju Proračuna Općine Vidovec za razdoblje

od 01.01.2013. – 30.06.2013. godine,

1. Polugodišnji Izvještaj o izvršenju financijskog plana Dječjeg vrtića „Škrinjica“

za razdoblje od 01.01.2013.- 30.06.2013. godine,

1. Prijedlog Odluke o ovlaštenju Uprave trgovačkog društva Varkom d.d. Varaždin, za pripremu postupka izdvajanja Radne jedinice „Čistoća“ iz tog društva,
2. Prijedlog Odluke o davanju suglasnosti Radnoj jedinici „Čistoća“ o izdvajanju iz trgovačkog društva Varkom d.d. Varaždin,
3. Prijedlog Odluke o izmjeni i dopuni Odluke o priključenju na komunalne vodne građevine,
4. Prijedlog Rješenja o imenovanju članova Stožera zaštite i spašavanja,
5. Prijedlog o promjeni trase lokalne i nerazvrstane ceste te njihovo stavljanje u nadležnost Županijske uprave za ceste,
6. Prijedlog Oduke o sufinanciranju đačke karte za prijevoz autobusom za učenike srednjih škola s područja naselja Nedeljanec u razdoblju listopad-prosinac 2013. godine,
7. Razrješenje dosadašnjeg člana Nadzornog odbora Vatrogasne zajednice Općine Vidovec i imenovanje novog člana Nadzornog odbora VZ Općine Vidovec,
8. Razno.

**Točka 1.**

**Izvješće o radu općinskog načelnika za razdoblje**

**od 01.01.2013. – 30.06.2013. godine**

Sukladno Zakonu o jedinici lokalnoj i područnoj (regionalnoj) samoupravi, načelnik Općine Bruno Hranić podnio je Izvješće o svojem radu u proteklom razdoblju od 01. siječnja 2013. godine do 30. lipnja 2013. godine, nakon čega je isto Izvješće u pismenom obliku podijeljeno svim članovima Općinskog vijeća.

U raspravi koju je otvorio predsjednik Vijeća Zdravko Pizek pitanja su postavili članovi Vijeća : Krunoslav Puček i Ivan Kušćar.

Odgovore na postavljena pitanja podnijeli su načelnik Bruno Hranić i zamjenica načelnika Dubravka Rog.

Nakon rasprave, predsjednik Vijeća Zdravko Pizek iznio je :

„O izvještaju općinskog načelnika se ne glasuje, te se odmah prelazi na drugu točku dnevnog reda“.

**Točka 2.**

**Polugodišnji Izvještaj o izvršenju Proračuna Općine Vidovec za razdoblje**

**od 01.01.2013. – 30.06.2013. godine**

U uvodnom dijelu, načelnik Bruno Hranić podnio je obrazloženje vezano uz Polugodišnji izvještaj Proračuna Općine Vidovec za razdoblje od 01. siječnja 2013. godine do 30. lipnja 2013. godine, a koji su uz poziv za sjednicu Vijeća zaprimili svi članovi Vijeća u pismenom obliku.

Pitanja vezana uz Polugodišnji izvještaj o izvršenju Proračuna Općine Vidovec za navedeno razdoblje, postavila je članica Vijeća Nadica Cafuk

Načelnik Bruno Hranić podnio je odgovore na postavljena pitanja članice Vijeća Nadice Cafuk, a što se tiče pitanja naknade prijevoza za službeni put u zemlji, za sljedeću sjednicu pripremiti će se kompletno izvješće.

U raspravi koja je uslijedila sudjelovali su članovi Vijeća : Dubravko Zavrtnik, Srećko Županić, Krunoslav Puček i Nikola Pozder.

Predsjednik Vijeća Zdravko Pizek stavio je Polugodišnji Izvještaj o izvršenju Proračuna Općine Vidovec za razdoblje od 01.01.2013. godine do 30.06.2013. godine na glasovanje.

Tko je za : 9 članova Vijeća

Tko je protiv : 0

Ima li suzdržanih : 6 članova Vijeća

**Predsjednik Vijeća Zdravko Pizek konstatirao je da je** **Polugodišnji Izvještaj o izvršenju Proračuna Općine Vidovec za razdoblje od 01.01.2013. – 30.06.2013. godine usvojeni sa 9 glasova od prisutnih 15 članova Vijeća.**

**Točka 3.**

**Polugodišnji Izvještaj o izvršenju financijskog plana Dječjeg vrtića „Škrinjica“**

**za razdoblje od 01.01.2013.- 30.06.2013. godine**

U vezi Polugodišnjeg izvještaja o izvršenju financijskog plana Dječjeg vrtića „Škrinjica“ za razdoblje od 01.01.2013.- 30.06.2013. godine, a koji su zaprimili svi članovi Vijeća u pismenom obliku, predsjednik Vijeća Zdravko Pizek otvorio je raspravu.

Nakon toga pristupilo se glasovanju o Polugodišnjem izvještaju o izvršenju financijskog plana Dječjeg vrtića „Škrinjica“ za razdoblje od 01.01.2013.- 30.06.2013. godine.

Tko je za : 9 članova Vijeća

Tko je protiv : 0

Ima li suzdržanih : 6 članova Vijeća

**Predsjednik Vijeća Zdravko Pizek konstatirao je da je Polugodišnji izvještaj o izvršenju financijskog plana Dječjeg vrtića „Škrinjica“ za razdoblje od 01.01.2013.- 30.06.2013. godine usvojeni sa 9 glasova od 15 prisutnih članova Vijeća.**

**Točka 4.**

**Prijedlog Odluke o ovlaštenju Uprave trgovačkog društva Varkom d.d. Varaždin,**

**za pripremu postupka izdvajanja Radne jedinice „Čistoća“ iz tog društva**

Prijedlog Odluke o ovlaštenju Uprave trgovačkog društva Varkom d.d. Varaždin, za pripremu postupka izdvajanja Radne jedinice „Čistoća“ iz tog društva, a koji su zaprimili svi članovi Vijeća uz dopis i od strane Varkom-a, obrazložio je načelnik Bruno Hranić te istaknuo da se radi o usklađenju sa novim Zakonom o vodama i Zakonom o trgovačkim društvima gdje mi kao jedinica lokalne samouprave moramo dati suglasnost da se napravi taj formalno pravni postupak izdvajanja te dvije djelatnosti.

U raspravu uključio se član Vijeća Srećko Županić.

Nakon toga, predsjednik Vijeća Zdravko Pizek stavio je na glasovanje prijedlog Odluke o ovlaštenju Uprave trgovačkog društva Varkom d.d. Varaždin.

Tko je za : 15 članova Vijeća

Tko je protiv : 0

Ima li suzdržanih: 0

**Predsjednik Vijeća** **Zdravko Pizek konstatirao je da je jednoglasno, sa 15 prisutnih članova Vijeća, donijeta Odluka o ovlaštenju Uprave trgovačkog društva Varkom d.d. Varaždin, za pripremu postupka izdvajanja Radne jedinice „Čistoća“ iz tog društva.**

**Točka 5.**

**Prijedlog Odluke o davanju suglasnosti Radnoj jedinici „Čistoća“**

**o izdvajanju iz trgovačkog društva Varkom d.d. Varaždin**

Nastavno na prethodnu točku dnevnog reda predsjednik Vijeća Zdravko Pizek stavio je prijedlog Odluke o davanju suglasnosti Radnoj jedinici „Čistoća“ o izdvajanju iz trgovačkog društva Varkom d.d. Varaždin na glasovanje.

Tko je za : 15 članova Vijeća

Tko je protiv :0

Ima li suzdržanih :0

**Predsjednik Vijeća** **Zdravko Pizek konstatirao je da je jednoglasno, sa 15 prisutnih članova Vijeća, donijeta** **Odluka o davanju suglasnosti Radnoj jedinici „Čistoća“ o izdvajanju iz trgovačkog društva Varkom d.d. Varaždin.**

**Točka 6.**

**Prijedlog Odluke o izmjeni i dopuni Odluke o priključenju**

**na komunalne vodne građevine**

S obzirom na dobivene upute da postupimo sukladno novom Zakonu o vodama, odnosno usklađenju sa zakonskim odredbama u roku od šest mjeseci, općinski načelnik Bruno Hranić obrazložio je prijedlog Odluke o izmjeni i dopuni Odluke o priključenju na komunalne vodne građevine koji je dostavljen svim članovima Vijeća te s obzirom da nije bilo nejasnoća, odmah se pristupilo glasovanju.

Tko je za : 15 članova Vijeća

Tko je protiv:0

Ima li suzdržanih:0

**Predsjednik Vijeća** **Zdravko Pizek konstatirao je da je jednoglasno, sa 15 prisutnih članova Vijeća, donijeta** **Odluka o izmjeni i dopuni Odluke o priključenju na komunalne vodne građevine.**

**Točka 7.**

**Prijedlog Rješenja o imenovanju članova Stožera zaštite i spašavanja**

**Općine Vidovec**

Načelnik Bruno Hranić podnio je obrazloženje vezano uz imenovanje Stožera zaštite i spašavanja u koji se predlažu kako je zakonom propisano za načelnika Stožera Dubravka Rog po funkciji, a za članove Zdenko Buhin-Krkanec, Alojzije Tepinca 2 - zapovjednik Vatrogasne zajednice Općine Vidovec Miroslav Košić, Krkanec, B. Patačića 12 – predstavnik Policijske postaje Varaždin Zoran Happ – predstavnik Područnog ureda za zaštitu i spašavanje, Dunja Chamae, dr.med, Vidovec, Trg svetog Vida 2 – liječnica i Božidar Plečko, Jalkovec, B. Radića 49 – zapovjednik vatrogasne zajednice Općine Vidovec.

Član Vijeća Nikola Pozder iznio je :

„Da se ne bi opet kasnije radila izmjena, vezano uz čelnike Vatrogasne zajednice Općine Vidovec, došlo je do nekih promjena i sada je Zdenko Buhin zapovjednik VZ Općine Vidovec, a Božidar Plečko je predsjednik VZ Općine Vidovec, pa predlažem da se odmah ispravi“.

Načelnik Bruno Hranić iznio je :

„Da je napravljena greška obzirom da je Zdenko Buhin imenovan ispred centralnog vatrogasnog društva, a Božidar Plečko ispred Vatrogasne zajednice i on je predsjednik VZ Općine Vidovec, pa će se izvršiti ispravak“.

Predsjednik Vijeća Zdravko Pizek stavio je prijedlog Rješenja o imenovanju Stožera zaštite i spašavanja na glasovanje.

Tko je za : 15 članova Vijeća

Tko je protiv : 0

Ima li suzdržanih: 0

**Predsjednik Vijeća** **Zdravko Pizek konstatirao je da je jednoglasno, sa 15 prisutnih članova Vijeća, donijeto Rješenje o imenovanju članova Stožera zaštite i spašavanja Općine Vidovec.**

**Točka 8.**

**Prijedlog o promjeni trase lokalne i nerazvrstane ceste te njihovo stavljanje u nadležnost Županijske uprave za ceste**

Načelnik Bruno Hranić podnio je obrazloženje vezano uz prijedlog o promjeni trase lokalne i nerazvrstane ceste te njihovo stavljanje u nadležnost Županijske uprave za ceste.

U raspravi sudjelovali su članovi Vijeća : Srećko Županić, Ivan Kušćar i predsjednik Vijeća Zdravko Pizek.

Predsjednik Vijeća Zdravko Pizek stavio je prijedlog načelnika na glasovanje da se donese odluka da se uputi zahtjev prema Županijskoj upravi za ceste za promjenu trase lokalne i nerazvrstane ceste te njihovo stavljanje u nadležnost Županijske uprave za ceste kako je prezentirano :

\*da iz lokalne ceste LC 25072 Veliki put nastane županijska cesta duljine 3 kilometara.

Navedeni Veliki put nalazi se u naselju Nedeljanec u nastavku Poljske ulice pa do županijske ceste Nedeljanec – Nova Ves,

\*da se županijska cesta koja počinje od crkve u Vidovcu i nastavlja se do ribnjaka, stavi van nadležnosti Županijske uprave za ceste, a da se u nadležnost Županijske uprave za ceste stavi ulica Kralja Bele IV i nastavak poljskog puta do ribnjaka te spoji na lokalnu cestu LC 25070,

\*da se u nadležnost Županijske uprave za ceste stavi cesta Črešnjevo – Vidovec.

Tko je za: 15 članova Vijeća

Tko je protiv : 0

Ima li suzdržanih: 0

**Predsjednik Vijeća Zdravko Pizek konstatirao je da je prijedlog načelnika o donošenju odluke o promjeni trase lokalne i nerazvrstane ceste te njihovo stavljanje u nadležnost Županijske uprave za ceste usvojeni jednoglasno, sa 15 prisutnih članova Vijeća.**

**Točka 9.**

**Prijedlog Oduke o sufinanciranju đačke karte za prijevoz autobusom za učenike srednjih škola s područja naselja Nedeljanec u razdoblju listopad-prosinac 2013. Godine**

Prijedlog o donošenju Odluke o sufinanciranju karte za učenike srednjih škola s područja naselja Nedeljanca obrazložila je zamjenica načelnika Dubravka Rog, a odnosi se na 30-ak učenika koji nisu obuhvaćeni programom vlade niti odlukom županije, pa je prijedlog da Općina se uključi u sufinanciranje da i oni imaju pravo na mjesečnu kartu za prijevoz od doma do mjesta školovanja da i ti učenici kao i svi ostali ostvaruju pravo na mjesečnu autobusnu kartu, pa će učenici plaćati cijenu od 100,00 kn, a Općina 270,00 kn, za mjesec listopad/studeni i prosinac 2013. godine.

Prijedlog Odluke stavljen je na glasovanje.

Tko je za : 15 članova Vijeća

Tko je protiv : 0

Ima li suzdržanih: 0

**Predsjednik Vijeća Zdravko Pizek konstatirao je da je jednoglasno, sa 15 prisutnih članova Vijeća, donijeta Oduka o sufinanciranju đačke karte za prijevoz autobusom za učenike srednjih škola s područja naselja Nedeljanec u razdoblju listopad-prosinac 2013. godine.**

**Točka 10.**

**Razrješenje člana Nadzornog odbora Vatrogasne zajednice Općine Vidovec i imenovanje novog člana Nadzornog odbora VZ Općine Vidovec**

Načelnik Bruno Hranić predložio je da se dosadašnji član Goran Hrastić razriješi dužnosti člana Nadzornog odbora VZ obzirom da više nije na stručnom osposobljavanju u Općini i da se imenuje novi član Ivica Papec kao predstavnik Općine Vidovec, dugogodišnji vatrogasac i voditelj mlađih ekipa, u Nadzorni odbor VZ Općine Vidovec.

Predsjednik Vijeća Zdravko Pizek upitao je članove Vijeća da li netko ima drugi prijedlog. Kako drugi prijedlozi nisu predloženi, stavio je prijedlog načelnika Brune Hranić na glasovanje.

Tko je za : 15 članova Vijeća

Tko je protiv : 0

Ima li suzdržanih: 0

**Predsjednik Vijeća Zdravko Pizek konstatirao je da je prijedlog načelnika Brune Hranić o razrješenju i imenovanju člana Nadzornog odbora usvojeni jednoglasno, sa 15 prisutnih članova Vijeća.**

**Točka 11.**

**Razno**

Načelnik Bruno Hranić podnio je informaciju :

„O poljoprivredno sabirno distributivnom centru u Nedeljancu pod nazivom „Barutana“ gdje je Poljoprivredna zadruga Varaždinsko povrće otvorila jedan svoj dio. Prijašnji saziv Vijeća uputio je zahtjev Gradu Varaždinu da se Grad odrekne svog udjela znači prava gradnje. Nakon toga održani je sastanak sa gradonačelnikom i Grad je ponovno pokazao svoj interes pa čak i neke susjedne Općine (Maruševec, Vinica, Sračinec, Petrijanec) da idu zajedno s nama u izgradnju tog poljoprivredno sabirno i distributivnog centra.

Na sjednici Gradskog vijeća bi trebala biti donesena odluka da se Grad odriče prava gradnje, ali intenzivirali su se razgovori i na nivou mene i gradonačelnika, ali i na nivou Razvojne agencije Sjever, da pokušamo do nove godine, kroz radnu skupinu, definirati kompletni način i model razvoja poljoprivredno sabirno i distributivnog centra jer tamo nije samo planirano područje gdje bi se samo skladištili proizvodi odnosno pakirnice nego bi se smjestile i druge savjetodavne službe za potrebe naših poljoprivrednika. Našim prostornim planom predviđeno je cca 15 hektara, znači da se napravi kompletna studija i ekonomske opravdanosti, da do nove godine bude doneseni prostorni plan u kojem će se formirati poslovna zona, kao uvjet pri kandidiranju prema Ministarstvu za opremanje poslovne zone.

Obzirom da dalje kreću razgovori, između mene i gradonačelnika, operativa će isto trebati odraditi svoje, znači predstavnici grada, agencije i općine Vidovec, pa s obzirom da je gospodin Dubravko Zavrtnik bio kao prijašnji predsjednik Vijeća dosta uključeni i praktički je dosta vodio taj dio oko Barutane i na neki način inicirao je sve ostale općine koje su pokazale zainteresiranost, predlažem da gospodin Dubravko Zavrtnik bude voditelj tog projekta od strane Općine, a uključit će se i predstavnici naših poljoprivrednika i Grada Varaždina“.

U daljnjoj raspravi oko projekta „Barutana“ sudjelovali su članovi Vijeća : Dubravko Zavrtnik i načelnik Bruno Hranić, zatim Ivan Kušćar, Damir Hosni i Krunoslav Puček.

Član Vijeća Damir Hosni postavio je pitanje :

„Što je sa onime što ste rekli na prošloj sjednici vezano za PZ Vidovec – Nedeljanec o pokretanju revizije pretvorbe, da li imate kakvu informaciju“.

U odgovoru načelnika Brune Hranić stoji :

„Da smo kontaktirali odvjetnicu i podignut će se kaznena prijava prema državnom odvjetništvu putem odvjetničkog ureda koji zastupa Općinu “.

Član Vijeća Damir Hosni postavio je pitanje :

„Dobio sam upite od ljudi koji prodaju vani na otvorenome uz cestu, navodno je to već sprovedeno u praksu u drugim sredinama jedinicama lokalne samouprave, a mi bismo možda kao Vijeće trebali donijeti odluku da oni dobe mogućnost da mogu dobiti rješenje da mogu prodavati, ali isključivo svoje proizvode“.

U odgovoru načelnika Brune Hranić stoji :

„Rješenja su donesena prije tjedan dana, svi koji su podnijeli zahtjeve dobili su i rješenja, prodaja se ne može vršiti ispred ograde zato su se svi pomaknuli uz rub ograde i još si sami moraju ishoditi sanitarno-tehničke uvjete. Svoju obvezu smo izvršili i svim OPG-ima putem našeg komunalnog redara svima su na kućnu adresu dostavljena rješenja“.

Član Vijeća Damir Hosni iznio je :

„Vezano za ono što smo rekli za uvođenje aktualnog sata, bi zamolio da se razmotri ta mogućnost uvođenja aktualnog sata i da ju uvedemo u praksu“.

Član vijeća Ivan Kušćar postavio je pitanje vezano uz odvoz smeća :

„Imamo problema sa odvozom smeća, znamo što se događa na Cestici, Varkom je tamo koncesionar, deponij u Vratnu je malo otvoreni malo zatvoreni, nezna se konačno rješenje, u slučaju da se definitivno zatvori, da li Općina ima u vidu nekakvo rješenje“.

U odgovoru načelnika Brune Hranić stoji :

„Deponija na Cestici se neće zatvoriti, ona će i dalje ostati, a Varkom je preuzeo ugovornu obvezu i mora nas kontaktirati prije nego promijeni odlagalište“.

Član Vijeća Ivan Kušćar iznio je :

„Čisti se županijska cesta odnosno pješačka i biciklistička staza, stroj koji čisti zatrpava nam rupe za odvodnju, imamo zaposlene djelatnike na javnim radovima pa apeliram da to očiste“

U odgovoru načelnika Brune Hranić stoji :

„Što se tiče državne ceste u nadležnosti je Hrvatskih cesta uprave u Varaždinu, a održavanje po zakonu bi trebale JLS preuzeti na sebe, ali budemo apelirali da se to očisti“.

Član Vijeća Nikola Pozder iznio je :

„Sad kad smo spomenuli javne radove, na prošloj sjednici izglasali smo da se zaposli Melnjak Stjepan, pa obzirom da on mene već drugi dan pita da li bude što od toga, pitam što je sa time“.

U odgovoru načelnika Brune Hranić stoji :

„Da se još uvijek čeka odobrenje od središnjeg ureda HZZ-a iz Zagreba i sve ovisi o financijskim sredstvima“.

Član Vijeća Krunoslav Puček iznio je :

„Tiče se donačelnice i predsjednika Vijeća, ja ih molim da se odreknu svoje naknade jer su zaposleni i u radnom odnosu, nema Vas kroz tjedana tu, subota i nedjelja su neradni, nisu to mali novci, zato opet prosim da razmislite barem o tome“.

Članica Vijeća Sanja Pomper iznijela je :

„Ja bi se samo kratko nadovezala na Krunu, htjela bi samo reći da bi možda malo više trebali prezentirati svoj rad da znaju ljudi što radite, kud se krećete, kud idete i što tamo radite jer oni očito ne vide da se tu radi i svašta nešto drugo i puno stvari koje su van ureda naše Općine“.

Član Vijeća Srećko Županić iznio je :

„Prvo, ovo javni radovi odnos se i na Stipana ili samo za Melnjaka“ i drugo pitanje ponavljam od zadnje sjednice Vijeća, u kojoj fazi se nalazi Vrtić, pretpostavljam da postoje neki rokovi“.

Odgovor je podnio načelnik Bruno Hranić:

„Mi smo dobili građevinsku dozvolu, postoji procedura u Ministarstvu regionalnog razvoja, skupljaju se svi projekti po pojedinim sektorima, bila je selekcija, prošli smo I. i II. krug, sad ide III. krug, nakon trećeg kruga donosi se konačna odluka, napravljeni je cijeli elaborat, ishođene su i priložene sve potrebne dozvole i parcela je sređena 1/1.

Na kraju sjednice načelnik Bruno Hranić obavijestio je članove Vijeća o kulturno-zabavnoj manifestaciji Zeljarijada te su članovima Vijeća podijeljene pozivnice.

Time je iscrpljen dnevni red 3. sjednice Vijeća koja je završila u 21 sati i 15 min.

Općinsko vijeće Općine Vidovec

Predsjednik

Zdravko Pizek

Zapisnik sastavila

Andreja Peharda